Kokonaisuus päivitetty: 4.4.2013 10:21	Kasvatustieteen ja aikuiskasvatustieteen perusopinnot lv. 2012-2013 (25 op)	Tweet
Kasvatustieteen ja aikuiskasvatustieteen opinnoista järjestettiin aloitusinfo keskiviikkona 5.9. Mikkelin kesäyliopistolla, Lönnrotink. 5. Tilaisuudessa käytiin lävitse mm. opintoihin ilmoittautuminen Jyväskylän yliopiston Korppi -opintorekisterijärjestelmään, oppimateriaali-Kopan toiminta sekä avoimen yliopiston opintokäytänteet, opiskelutavat ja tutortoiminta. Paikalla oli myös opintojen tutor Mirja Karjula.
Seuraavat tutorajat: ti 30.10 klo 16.30-18.00
ti 20.11 klo 16.30-18.00
Opintoihin pääsee vielä mukaan - ota yhteyttä, tiina.roikonen@mikkelinkesayliopisto.fi tai p. 015 210 300.
Oppiaine Kasvatustiede tai aikuiskasvatustiede
Ajankohta Syksy 2012 - Kesä 2013
Kasvatustieteen ja aikuiskasvatustieteen perusopinnot ovat laaja-alaiset opinnot (25 op), joissa perehdytään monipuolisesti kumpaankin tieteenalaan. Opinnot suoritetaan Jyväskylän yliopiston kasvatustieteiden laitoksen kasvatustieteen yksikön pääainevaatimusten mukaan.
Kasvatustiede ja aikuiskasvatustiede tieteenaloina
Kasvatustiede ja aikuiskasvatustiede auttavat meitä ymmärtämään ja tulkitsemaan arkielämässä tapahtuvia kasvatuksellisia ilmiöitä. Kasvatustieteen peruskysymyksenä on, miten ihmisen kasvua, kehitystä ja oppimista voitaisiin ohjata ja tukea, ja mikä on kasvatuksen, koulutuksen ja opetuksen suhde edellisiin. Näiden suhteiden tarkastelusta muodostuu kasvatustieteen keskeisin tutkimuskohde. Aikuiskasvatustieteessä tarkastellaan sitä, miten aikuiset oppivat, millainen koulutus on tehokkainta aikuisille, miten aikuiskoulutusta suunnitellaan, toteutetaan ja arvioidaan, ja miten aikuisuuden erityisyys otetaan työelämässä huomioon.
Kasvatustieteen ja aikuiskasvatustieteen perusopinnot on tarkoitettu kaikille niille, jotka ovat kiinnostuneita kasvatuksen, opetuksen ja koulutuksen ilmiöistä teoreettisesta näkökulmasta. Tämä ei kuitenkaan tarkoita sitä, että todellisen elämän kasvatusilmiöt unohdetaan. Kasvatustiede ei anna suoria ohjeita ja ratkaisuja käytännön ongelmiin, mutta teoreettisen tiedon avulla voimme rikastuttaa ajatteluamme ja tuoda uusia näkökulmia käytännön toimintaan. Opiskelussa painotetaan teoreettisen tiedon ymmärtämistä ja sen soveltamista arkielämään oman kokemuksen kautta.
Opintoihin voi osallistua ilman pohjakoulutus- ja pääsyvaatimuksia. Opintoja voi hyödyntää monessa koulutuksessa, koulutukseen hakeutumisessa ja erilaisissa työtehtävissä.
Opiskelu on monimuotoista ja joustaa elämäntilanteesi mukaan. Voit edetä omaan tahtiin valitsemassasi opintojaksojärjestyksessä. Sinulla on mahdollisuus opiskella täysin itsenäisesti milloin ja missä tahansa.
Opiskelu koostuu kirjallisuuteen perehtymisestä ja opintojaksojen tekemisestä erilaisin suoritustavoin, joista voit valita itsellesi sopivimmat. Vaihtoehtoisia suoritustapoja ovat mm. kirjalliset yksilö- ja parivastaukset, ryhmäkeskustelut ja muut ryhmäsuoritukset, verkkotehtävät ja tentti. Yleisin suoritusvaihtoehto on kirjallinen oppimistehtävä yksilövastauksena. Opintojen tueksi tarjotaan verkkoluentoja, joita voi seurata haluamanaan ajankohtana ja pienryhmä- eli tuutoriryhmäohjausta.
Halutessasi voit siis suorittaa koko perusopintokokonaisuuden etäopintoina/verkko-opintoina.
Yliopistonopettajat ja tuutori opastavat ja auttavat opiskelussa ja opintojen käytännön järjestelyissä. Tuutoriryhmässä on mahdollista tehdä joitakin oppimistehtäviä ryhmäsuorituksina; tarkemmat tiedot tutorryhmän toiminnasta saat suoraan omalta tutoriltasi, Mirja Karjulalta.
Suoritettuasi kasvatustieteen ja aikuiskasvatustieteen perusopinnot voit halutessasi jatkaa joko kasvatustieteen tai aikuiskasvatustieteen aineopintoihin.
Opiskelijalla on mahdollisuus hakea avoimen yliopiston opintojen kautta Jyväskylän yliopiston tutkinto-opiskelijaksi joko kandidaatin tai maisterin tutkintoa suorittamaan. Lisätietoa hakuohjeista ja vaadittavista opinnoista Jyväskylän yliopiston avoimen yliopiston www-sivuilta osoitteessa www.avoin.jyu.fi/tutkinto
KTKP111 Kasvatustieteen filosofiset ja historialliset perusteet, osa 1 (2 op)
KTKP112 Kasvatustieteen filosofiset ja historialliset perusteet, osa 2 (3 op)
KTKP121 Kasvatustieteen psykologiset perusteet, osa 1 (3 op)
KTKP122 Kasvatustieteen psykologiset perusteet, osa 2 (2 op)
KTKP131 Kasvatustieteen sosiologiset perusteet, osa 1 (3 op)
KTKP132 Kasvatustieteen sosiologiset perusteet, osa 2 (2 op)
KASP010 Kasvatustieteellinen tutkimus (5 op)
KASP021 Kasvatusajattelu ja koulutuspolitiikka, osa 1 (2 op)
KASP022 Kasvatusajattelu ja koulutuspolitiikka, osa 2 (3 op)
Avoimen yliopiston perimä maksu 200,00 euroa
Maksun kuvaus Maksu yhteensä sisältää Jyväskylän yliopiston Avoimen yliopiston perimän maksun. Opintomaksu laskutetaan kolmessa erässä. Opintomaksuun on mahdollista saada alennusta Opintosetelillä. Lue lisää Opintosetelistä täältä: http://www.mikkelinkesayliopisto.fi/fi/page/94
Ilmoittautuminen Ilmoittautumiset Mikkelin kesäyliopiston toimistoon, Lönnrotinkatu 5, UNICA, 50100 Mikkeli, puh. (015) 210 300, 015 210 302 tai ilmoittautumislomakkeella. Opiskelua tukeva toiminta Tutortoiminta tukee opintojasi! Tutortapaamiset ovat vapaaehtoisia, mutta erittäin suotavia, erityisesti opintojesi alkuvaiheessa. Kasvatustieteen ja aikuiskasvatustieteen tutorina toimii Mirja Karjula, mirja.karjula@netti.fi
Yhteyshenkilöt Mikkelin kesäyliopiston koulutussuunnittelija Tiina Roikonen, tiina.roikonen@mikkelinkesayliopisto.fi p. 015 210 300